Bakhand na bo - Voelgoed
Tuis Voelgoed Blogs Bakhand na bo
'n Mens is geneig om op hulle neer te kyk en so maklik om vir hulle te sê om werk te gaan soek. Maar veral in vandag se tyd is werk 'n teer saak. En as jy by hulle op straat verby stap en hulle bakhande uitsteek en sê: "Ag Me help net met 'n paar sent, ek is honger en het lank laas geëet," dan is jy sommer op die plek kwaad en ignoreer die hand.
Ek werk in 'n staatshospitaal se apteek. Een van ons aptekers was na die ongevalle afdeling en kom terug met die hartseer nuus van 'n boemelaar wat deur die ambulans langs die pad op gelaai is die vorige nag. So te sê reeds dood.
Hy was vuil en sy hare so vol van luise dat hulle eers sy hare moes afskeer sodat die dokter hom kon onder soek, maar ongelukkig het *Ronnie dit nie gemaak nie.
Toe ek die naam Ronnie hoor, het ek geweet wie dit was. Hy was 'n wel gestelde bankbestuurder wat ná 'n gebroke huwelik dit nie kon verwerk nie en so alles verloor en op straat beland het.
My redenasie is: Wie is ons om die mense op die straat te oordeel? Dis nie te sê dat een van ons nie ook dalk die selfde paadjie kan stap as wat Ronnie en al die ander stap nie. En op die einde van die dag is ons almal bedelaars al is jy nie 'n boemelaar nie. Want sien, ons staan ook elke dag voor God met ons bakhand na bo en bedel van God. Al is dit net genade, vergifnis of aardse goed. En word ons soms ook kwaad en kom in opstand teen God as ons nie kry wat ons vra nie. Maar God voorsien aan ons sonder enige oordeel of 'waaroms' en 'hoekoms'.
Vorige artikelMevrou Doeminie en die Wroegenaars
Blogger - Maxie Heppell - Junie 27, 2019
"The dwelling of God within us is a continuous proof that He lives, that He works, that He loves. We know what God is now by what God is now doing in our...